Lukuvuosi-ilmoitus
 
KOULUN USKONNOLLISIIN TILAISUUKSIIN OSALLISTUMINEN
Koululla on oikeus järjestää uskonnollisia tilaisuuksia, jos ne ovat kaikille vapaaehtoisia. Lukuvuotena 2016-17 koulumme järjestää evankelisluterilaisen joulukirkon ja pääsiäiskirkon. Lisäksi evankelisluterilainen seurakunta pitää koulun juhlasalissa päivänavauksen noin kerran kuukaudessa. Vuoden aikana saattaa olla muitakin uskonnollisia tilaisuuksia, ja näistä tiedotetaan erikseen. Näille kaikille tilaisuuksille järjestetään samanarvoinen uskonnoton vaihtoehto.

Huoltajilla on oikeus ilmoittaa koko lukuvuodeksi kerrallaan, että oppilas osallistuu kaikkiin uskonnollisiin tilaisuuksiin tai että oppilas ei osallistu niistä mihinkään. Tällaisen ilmoituksen tekeminen on samalla suostumuksen antaminen siihen, että tieto merkitään oppilastietorekisteriin. Kaikista uskonnollisista tilaisuuksista ja niiden uskonnottomista vaihtoehdoista sisältöineen tiedotetaan kuitenkin vielä erikseen lähempänä niiden ajankohtaa. Tuolloin kuka tahansa oppilas voidaan ilmoittaa kumpaan tahansa vaihtoehtoon.

Koulu huolehtii, että oppilas osallistuu huoltajan ilmoittamaan tilaisuuteen. Jos oppilaan osallistumisesta ei ole tehty ilmoitusta lainkaan, hän osallistuu uskonnottomaan tilaisuuteen.

Oppilas ……………………………….(nimi) …….(luokka)

Osallistuu kaikkiin uskonnollisiin tilaisuuksiin …..

Ei osallistu uskonnollisiin tilaisuuksiin …..

Huoltaja päättää tapauskohtaisesti, osallistuuko oppilas uskonnolliseen vai uskonnottomaan
tilaisuuteen …..
 
Pvm …….. 20..       ………………………………     ………………………………
Huoltajien allekirjoitukset
 
Tapauskohtainen ilmoitus toistuviin tilaisuuksiin
 
SEURAKUNNAN PÄIVÄNAVAUKSET
Peruskaupungin evankelisluterilainen seurakunta järjestää koulun juhlasalissa päivänavauksen kerran kuussa keskiviikona klo 9:00-9:15. Puhujana on joko pastori tai nuorisotyöntekijä. Koska seurakunnan päivänavauksissa saattaa olla uskonnollista sisältöä, koulu järjestää niille uskonnottoman vaihtoehdon yläliikuntasalissa. Näissä päivänavauksissa on puhujana elämänkatsomustiedon opettaja.
Syyslukukaudella päivänavausten aiheet ovat seuraavat:
24.8. Kesän päättyminen, vuodenkierto
21.9. Kaverin tukeminen
26.10. Mitä on olla suomalainen?
23.11. Kohtelias käyttäytyminen
14.12. Mitä joulu tarkoittaa?
Kevätlukukauden päivämäärät ja aiheet ilmoitetaan tammikuun alussa.
 
Huoltajia pyydetään ilmoittamaan, mihin päivänavauksiin oppilas osallistuu.

Oppilas ……………………………….(nimi) …….(luokka) osallistuu
24.8. seurakunnan pitämään ….. uskonnottomaan …..
21.9.                                       …..                            …..
26.10.                                     …..                            …..
23.11.                                     …..                            …..
14.12.                                     …..                            …..
 
Pvm …./…. / 20….       …………………………………
					Huoltajan allekirjoitus
 
Tapauskohtainen kertailmoitus
 
KOULUN JOULUN VIETTOA
Koulumme viettää joulua 19.12. klo 10 alkaen. Oppilaat voivat mennä joko Peruskaupungin Tuomiokirkon koululaisten joulukirkkoon tai Peruskaupungin kaupunginmuseon joulunäyttelyyn opettajien johdolla. Molemmista palataan koululle noin klo 12 mennessä.
Kaikille yhteinen koulun joulujuhla on 21.12. klo 10 alkaen koulun juhlasalissa. Sen jälkeen oppilaat menevät omiin luokkiinsa ja pääsevät kotiin n. klo 12.
Huoltajia pyydetään ilmoittamaan 16.12. mennessä, kumpaan ohjelmaan oppilas osallistuu 19.12.:
Oppilas ……………………………….(nimi) …….(luokka) osallistuu
Joulukirkkoon …..
Joulunäyttelyyn …..
Pvm …….. 2016       …………………………………
				Huoltajan allekirjoitus